Sziget Fesztivál 2020

**A játék időtartama: 2020. március 1. – május 30**

**A Nyereményjáték kiírója és lebonyolítója:** Mind-Diák Szövetkezet (székhely: 1077 Budapest, Wesselényi u. 11. Cg 01-02-053457) (továbbiakban „Szervező”)

**A Nyereményjátékban való részvétel feltétele és a Nyereményjáték menete:**

A Játékos csak abban az esetben lehet esélyes a nyereményre, ha minimum 20 munkaórát teljesít Mind-Diák Szövetkezet tagjaként a Szervezőnél vagy valamely megbízójánál 2020. március 1-május 31 között bármikor valamint jelentkezett a játékra a <https://www.minddiak.hu/sziget-fesztival-2020-budapest-iii-31000> oldalon teljesen kitöltött diákprofillal, mely az alábbi adatokat foglalja magába:

* Személyes adatok: név, nem, anyanyelv, mv státusz, születési dátum
* Elérhetőségek: e-mail cím, telefonszám, tartózkodási hely
* Tanulmányok: megszerezett legmagasabb iskolai végzettség, folyamatban lévő tanulmányok.
* Képességek: nyelv, IT ismeret
* Ráérés: Munkával tölthető szabadidő megjelölése heti beosztásban
* Legközelebbi Mind-Diák iroda, mely a nyeremény átadási helyszíne

A játékos a jelentkezés sikerességét a diákprofiljába belépve ellenőrizheti a jelentkezéseim menüpont alatt. A jelentkezés érvényességének ellenőrzésére és eldöntésére Szervezők jogosulnak.

**Nyertesek és Nyeremények:**

A játékban 3 db Játékost sorsolunk ki, minden nyertes Játékos 1-1 Sziget Fesztivál napi belépőt nyer 2020. augusztus 7-8-9-ei napok valamelyikére.

A Szervezők kizárólag azokat a jelentkezéseket tekintik érvényesnek, amelyeket a Játékosok által regisztrált saját név alapján beazonosítható és minden fent megjelölt adatot tartalmaz. Adatait a játékos a bármikor kiegészítheti, módosíthatja a diákprofilban.

Egy játékos csak egyszer nyerhet.

A Játék szempontjából kizárásra kerülnek azok a jelentkezők, akik a 2020. március 1 és május 30 közötti időszakban nem teljesítették a minimum 20 munkaórát függetlenül attól, hogy ez milyen okból hiúsult meg. A munkaórák teljesítését a Szervező a leigazolt óraszámok alapján ellenőrzi.

A nyeremény másra át nem ruházható, készpénzre át nem váltható. A játék időtartama alatt egy nyertes csak egy nyereményre jogosult. A nyeremények utáni Szja fizetési kötelezettséget a Szervezők viselik, azonban egyéb esetlegesen felmerülő költségek a Játékost terhelik.

A Szervezők 3 fő nyertes Játékost és 3 fő tartaléknyertest sorsolnak ki. A tartaléknyertes a kihúzás sorrendjében válik jogosulttá a nyereményre, amennyiben a nyertes, vagy a sorrendben előtte lévő tartaléknyertes, illetőleg annak Pályázata a jelen szabályzatban leírt bármely feltételnek nem felel meg és kizárásra kerül, illetve a jelen játékszabályzatban foglaltak alapján kerül a pályázata kizárásra.

A sorsolás időpontja, helyszíne: 2020. június 22, Mind-Diák Szövetkezet ügyfélszolgálati irodája: 1072 Budapest, Dohány u. 27. A sorsolás a véletlenszerűség elvét lehetővé tevő gépi sorsolás útján kerül lebonyolításra. A sorsolás nem nyilvános.

**Részvételi feltételek:**

A játékban kizárólag magyar oktatási intézményben nappali tagozaton tanuló, cselekvőképes, állandó magyarországi lakóhellyel rendelkező, természetes személyek vehetnek részt, akik 2020. június 22-ig betöltik a 18. életévüket.

A játékból ki vannak zárva a Mind-Diák Szövetkezettel munkaviszonyban álló főállású dolgozók. A Szervezők a nyeremény átadásáig kizárhatják a Játékból a Játékost amennyiben a nyereményre azért nem jogosult, mert az általa megadott személyes adatok nem valósak, vagy tévesek, vagy a Játékos egyéb okokból nem felel meg a jelen szabályzatban írt személyi, illetve egyéb feltételeknek. A Játékos téves adatszolgáltatásából eredően a Szervezőket felelősség nem terheli. A Játékos az általa megadott személyes adatok valóságtartalmáért mindenkor helytállni tartozik.

A Szervezők a Játékosok által megadott személyes adatok valóságtartalmáért nem felelnek, és azokat a Játékossal való kapcsolatfelvétel útján nyertességétől függetlenül is jogosultak ellenőrizni.

**Nyertesek értesítése**:

A Szervezők a sorsolást követően 2020. június 22-24. közötti napok valamelyikén értesíti a nyertes Játékosokat a [https://www.minddiak.hu/](https://l.facebook.com/l.php?u=https%3A%2F%2Fwww.minddiak.hu%2Fsziget-fesztival-2019-budapest-iii-28803%3Ffbclid%3DIwAR2I_IwXxUI1GUzCRi8C148IPBb_Ihb0fjrqGMzvj_opTKbknczMkpG6Jes&h=AT0-B4DygGheseGkot3r2lZmCsCUnKD-SNg_sbXovjGPqCZ02P44fPTW0XVshKVqAg4E8JD3QebfKHJmJ-tEPU15Y8EPNPMs6kWnl5f5n8vbU9TFU2oALbzreOkqAY2-lA0) oldalon a jelentkezés során megadott e-mail elérhetőségen. Az Értesítés ezen módjához valamennyi Játékos a Játékra történő jelentkezéssel kifejezetten hozzájárul. A nyertes Játékos az Értesítést legkésőbb 72 órán belül köteles visszaigazolni a Mind-Diák Szövetkezet által küldött értesítőre válaszüzenetben és megadni a Nyeremény átvételéhez szükséges személyes adatait (teljes név, e-mail cím, magyarországi lakcím, születési dátum, telefonszám, folyamatban lévő tanulmányok) valamint a nyeremény átvételére kiválasztott Mind-Diák Irodát. Amennyiben a nyertes Játékos az Értesítésre a jelen pontban meghatározott határidőn belül nem reagál, úgy a helyébe tartaléknyertes lép.

Az Értesítés visszaigazolásában foglalt adatok hiányosságáért/hibájáért (pl. névelírás, címelírás, téves vagy nem valós adat feltüntetése stb.), a Nyeremény átadásának – a Szervezők érdekkörén kívül eső - elmaradásáért vagy késedelméért, ill. az átadás során keletkezett károkért a Szervezők semmilyen felelősséget nem vállalnak. A Nyereményeket személyesen vehetik át a nyertesek lakhelyükhöz legközelebbi Mind-Diák irodában.

Játékos tudomásul veszi, hogy a Szervezők a Játék során bekövetkező technikai problémákért, illetve a rendszer, szerver túlterheltségéből eredő leállásokért, nehézségekért nem vállal felelősséget.

**Adatkezelés:**

A Játékos a Játékban való részvétellel automatikusan elfogadja jelen részvételi és adatkezelési szabályzatot és feltétel nélküli, kifejezett hozzájárulását adja ahhoz, hogy nevét, e-mail címét, lakcímét nyertessége esetén a nyeremény átadásához, átvételéhez nélkülözhetetlen személyes adatait, a Szervező és a nyereményjáték lebonyolításában résztvevő személyek a nyereményjáték lebonyolítása céljából az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezeljék; feltétel nélkül beleegyezik abba, hogy adatait a Szervezők jelen Játék lebonyolítása során felhasználják, továbbá, hogy azokat az általa adatok feldolgozásával megbízott adatfeldolgozó részére továbbítsák.

A Szervezők szavatolják, hogy az adatkezelés mindenben a hatályos jogszabályi rendelkezések megtartásával történik. A Szervezők bármikor lehetőséget biztosítanak a Játékosnak arra, hogy tájékoztatást kérjen személyes adatai kezeléséről, kérje azok törlését, zárolását vagy helyesbítését az adatkezeles@minddiak.hu e-mail címen. Ezen kívül a Játékost megilleti a személyes adatai kezelése elleni tiltakozás joga is. Amennyiben a tiltakozása alapján a Szervezők által meghozott döntéssel nem ért egyet, úgy a Játékos bírósághoz fordulhat. A Játékos az adatkezeléssel összefüggő panaszok esetén jogosult továbbá a Nemzeti Adatvédelmi és Információszabadság Hatóság vizsgálatát kezdeményezni, illetve – választása szerint a Szervező székhelye, vagy a Játékos lakóhelye szerint bírósághoz fordulhat.

Nemzeti Adatvédelmi és Információszabadság Hatóság elérhetőségei:

Posta cím: 1530 Budapest, Pf.:5, Cím: 1125 Budapest, Szilágyi Erzsébet fasor 22/c

Telefon:+36 (1) 391-1400 Fax: +36 (1) 391-1410

Email:ugyfelszolgalat@naih.hu honlap:[www.naih.hu](https://l.facebook.com/l.php?u=http%3A%2F%2Fwww.naih.hu%2F%3Ffbclid%3DIwAR2yl5S5LnQMtK5Z9fbyWc808OQMtlkp1U_PvBoVS1U7E0V1jChCNIJVo44&h=AT2LhxZdxCTDLu1Nn6oxbglMBonCzoakWgqcwimZuV4xy-0aMZlTORaVurcbr7RpZ3W8R5ZTAU98V5ynp9rHTV4H9lb2vsXIkaleWDYwBO5g6trhNsw7iInsLVsHWV1yRdX-B7aTL4aRAQLD)

Amennyiben a Játékos személyes adatainak törlését a Játék időtartama alatt kéri, úgy tudomásul veszi, hogy a Játékban való minden jogosultságát elveszti, és a Játékból kizárásra kerül.

**Egyéb rendelkezések:**

A Szervezők nem vállalnak felelősséget azért, ha a rendszer túlterheltsége, az internetkapcsolat megszakadása, vagy bármely más, a Szervezőnek fel nem róható technikai hiba, akadály miatt a Játékban való részvétel, így különösen – a játékra történő jelentkezés, adatrögzítés vagy a játékban kikötött minimum 20 munkaóra teljesítését a Mind-Diák Szövetkezeti tag önhibáján kívül nem valósította meg.

A Szervező fenntartja a Játék szabályai és mechanizmusa, nyereményei megváltoztatásának jogát. A Szervezők kizárják felelősségüket a Játékkal kapcsolatos bármilyen kommunikációs anyagban esetlegesen előforduló nyomdai hibáért.

A Szervezők jogosultak kizárni Játékból azt a játékost, aki a játékban tisztességtelen módon, a jelen szabályzatban foglalt feltételek és előírások megkerülésével próbál részt venni.

A Szervezők kizárják a felelősségét a Weboldal rajta kívülálló okokból történő meghibásodásáért, amely időtartam alatt a honlap nem vagy korlátozottan használható, ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse.

A Szervezők a jelen részvételi és adatkezelési szabályzat változtatásának jogát fenntartják.

Budapest, 2020. február 27.

Mind-Diák Szövetkezet,

Szervezők